Stasiebevelvoerder, paartjie vas oor ammunisie - Maroela Media
Stasiebevelvoerder, paartjie vas oor ammunisie
'n Limpopo-stasiebevelvoerder en 'n paartjie is gister in hegtenis geneem vir die besit van en handel in ammunisie.
Kapt. Paul Ramaloko, woordvoerder van die Valke, sê die stasiebevelvoerder is gister in Warmbad in hegtenis geneem terwyl hy in 'n vergadering was. Meer as 500 rondes ammunisie is vroeër by sy huis gevind. Sy beweerde medepligtiges is vroeër die middag by die Kolonnade-winkelsentrum in Montana, Pretoria in hegtenis geneem waar hulle glo wapens aan 'n koper sou verskaf. Meer as 10 500 rondes ammunisie is in die paartjie se Fiat Uno gevind. Ramaloka sê die 43-jarige stasiebevelvoerder het na bewering die ammunisie aan misdadigers verskaf. Die drie beskuldigdes sal na verwagting Woensdag in die Pretoria-Noord-landdroshof verskyn.
Studie: Meer as 'n derde van jongmense het seks voor 16
Philippus Badenhorst · 7 jare gelede
Ons boeremag lede word toegesluit…verhoor afwagtend in tronke….in besit van wapens en ammo, om ons mense te help beskerm teen misdaad. Hulle voorsien/verkoop wapens en ammo aan misdadigers…hoe kry jy die kloutjie by die oor…?
Wena catherina Coetzee · 7 jare gelede
Sulke lae gemene gemorste, Geen wonder moorde neem toe nie……..Hoeveel bloed sit nie op hul hande nie ? Hulle moet die doodstraf kry met geen verhoor nie………Dan ry hul nog in die swakste van swakste motors op die pad…………
Elize · 7 jare gelede
Ditsem, vir ses maande het ons gesit en wag en bespiegel en toe word jy vas getrek. Jy het beslis jou hand oorspeel, hulle vergeet om "poaching" by jou klagstaat te voeg…….Ek glo dat die gemeenskap nou rustiger sal slaap oor jou…………….kastige lid van die SAPD maar eintlik 'n deur trapte skelm. Jou huis, salaris en alles is na die maan deur jou gierigheid, jy het 'n konings "joppie" gehad maar dit deur jou agterstewe getrek weens jou gierigheid.